CELEX: 32010R1067
Language: et
Date: 2010-11-19 00:00:00
Title: Komisjoni määrus (EL) nr 1067/2010, 19. november 2010 , teatavate kaupade klassifitseerimise kohta kombineeritud nomenklatuuris

20.11.2010   
            
            
               ET
            
            
               Euroopa Liidu Teataja
            
            
               L 304/11
            
         KOMISJONI MÄÄRUS (EL) nr 1067/2010,
   19. november 2010,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. november 2010
      
         
            Komisjoni nimel, presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nikliga kaetud plastist toode (nn dušisõel) vee jaotamiseks pihusti abil.
                              Toode on tagasilöögiklapiga, mis takistab vee tagasivoolamist. Veevoolu klapp ei reguleeri.
                              Veevoolu pihustist reguleerib kraan, mille külge toode ühendatakse painduva vooliku abil.
                           
                        
               
                  3924 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3924 ja 3924 90 00 sõnastusega.
                  Toodet ei või klassifitseerida rubriiki 8481 kui ventiili või samalaadset armatuuri, kuna toode ei ole lihtsalt lisatarvikutega ventiil, vaid komplektne dušisõel (vt ka HSi selgitavad märkused, rubriik 8481).
                  Toodet ei või klassifitseerida rubriiki 8424 kui mehaanilist seadet vedelike pritsimiseks ja pihustamiseks, kuna toode ei sisalda mehaanilist seadet vedelike pritsimiseks ja pihustamiseks. Veevoolu pihustist reguleerib üksnes kraan, mille külge toode ühendatakse.
                  Toode tuleb seega klassifitseerida vastavalt koostismaterjalile gruppi 39.
                  Toodet ei või klassifitseerida rubriiki 3922 kui plastist sanitaartehnikatoodet, kuna see rubriik hõlmab vanne, dušialuseid, valamuid, kraanikausse, bideesid, klosetipotte, prill-laudu ja nende kaasi, loputuskaste jms sanitaartehnikatooteid, mis peavad olema püsivalt kohale kinnitatud (vt ka HSi selgitavad märkused, rubriik 3922).
                  Seega tuleb toode klassifitseerida rubriiki 3924 kui plastist tualett-tarve.
               
            
                  
                              2.
                           
                           
                              Nikliga kaetud plastist toode (nn dušisõel) vee jaotamiseks pihusti abil.
                              Tootel on nupuga klapp, mis takistab vee tagasivoolamist ja muudab ka veejoa laadi („vihm” või „massaaž”). Veevoolu klapp ei reguleeri.
                              Veevoolu pihustist reguleerib kraan, mille külge toode ühendatakse painduva vooliku abil.
                           
                        
               
                  8424 89 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8424 ja 8424 89 00 sõnastusega.
                  Toodet ei või klassifitseerida rubriiki 8481 kui ventiili või samalaadset armatuuri, kuna toode ei ole lihtsalt lisatarvikutega ventiil, vaid dušisõel (vt ka HSi selgitavad märkused, rubriik 8481).
                  Kuna toode on varustatud veejuga muutva mehhanismiga, on toode mehaaniline seade vedelike pritsimiseks ja pihustamiseks.
                  Seega tuleb toode klassifitseerida rubriiki 8424.
               
            
                  
                              3.
                           
                           
                              Nikliga kaetud plastist toode (nn dušisõel) vee jaotamiseks pihusti abil, kuid millel ei ole tagasilöögiklappi ega veejuga muutvat mehhanismi.
                              Veevoolu pihustist reguleerib kraan, mille külge toode ühendatakse painduva vooliku abil.
                           
                        
               
                  3924 90 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 3924 ja 3924 90 00 sõnastusega.
                  Toodet ei või klassifitseerida rubriiki 8424 kui mehaanilist seadet vedelike pritsimiseks ja pihustamiseks, kuna toode ei sisalda mehaanilist seadet vedelike pritsimiseks ja pihustamiseks. Veevoolu pihustist reguleerib üksnes kraan, mille külge toode ühendatakse.
                  Toode tuleb seega klassifitseerida vastavalt koostismaterjalile gruppi 39.
                  Toodet ei või klassifitseerida rubriiki 3922 kui plastist sanitaartehnikatoodet, kuna see rubriik hõlmab vanne, dušialuseid, valamuid, kraanikausse, bideesid, klosetipotte, prill-laudu ja nende kaasi, loputuskaste jms sanitaartehnikatooteid, mis peavad olema püsivalt kohale kinnitatud (vt ka HSi selgitavad märkused, rubriik 3922).
                  Seega tuleb toode klassifitseerida rubriiki 3924 kui plastist tualett-tarve.